Diari Oficial de la Generalitat Valenciana


Sumari del DOGV 3460, del 24-03-1999 (1999/2541)

DECRET 37/1999, de 9 de març, del Govern Valencià, pel qual s'accepta la cessió gratuïta de la propietat de l'immoble de 2.236,10 metres quadrats de superfície, situat en la Unitat d'Actuació 10-I, ciutat Jardí, d'Alacant, destinat a la construcció d'un centre de rehabilitació i integració social de malalts mentals, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/03/09/37/dof/vci/html**

### Dades del document

Número de DOGV
:   3460

Data del DOGV
:   24-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2541


Data del document
:   09-03-1999

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * Alacant
    * cultura regional
    * propietat immobiliària

DECRET 37/1999, de 9 de març, del Govern Valencià, pel qual s'accepta la cessió gratuïta de la propietat de l'immoble de 2.236,10 metres quadrats de superfície, situat en la Unitat d'Actuació 10-I, ciutat Jardí, d'Alacant, destinat a la construcció d'un centre de rehabilitació i integració social de malalts mentals, realitzada per l'ajuntament d'aquest municipi. [1999/M2541]
  
L'Ajuntament d'Alacant, en sessió plenària del dia 25 de juliol de 1996, acordà la cessió gratuïta a la Generalitat Valenciana de la propietat de l'immoble de 2.236,10 metres quadrats de superfície, situat en la Unitat d'Actuació 10-I, ciutat Jardí, d'Alacant, i en sessió plenària del dia 11 de novembre de 1997 es comprometia a assumir els efectes econòmics positius o negatius derivats de la liquidació definitiva de la Unitat d'Actuació 10-I, que no afectaran en cap cas la titularitat de la finca cedida.
  
La cessió es realitza amb la finalitat determinant que l'immoble es destine a la ubicació d'un centre de rehabilitació i integració social de malalts mentals.
  
A petició de la Conselleria de Treball i Afers Socials, actualment de Benestar Social, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 9 de març de 1999,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament d'Alacant, de la propietat de l'immoble de 2.236,10 metres quadrats de superficie, situat en la Unitat de Actuación 10-I, ciutat Jardín, d'Alacant, destinat a la construcció d'un centre de rehabilitació i integració social de malalts mentals. Confronta: nord, línia trencada composta per dos segments, un de 24 metres 50 centímetres de façana a carrer en projecte perpendicular a l'avinguda de Novelda i un altre de cinc metres de xamfrà, entre l'anterior i el carrer en projecte, primera paral·lela a l'avinguda de Novelda; est, línia trencada composta per dos segments, un de 44 metres 50 centímetres a carrer en projecte, primera paral·lela a l'avinguda de Novelda i un altre de cinc metres de xamfrà entre l'anterior i el carrer de l'Economista Germán Bernacer; sud, línia trencada composta per tres segments de 26 metres 50 centímetres, 11 metres i 15 metres 50 centímetres, tots ells de façana al carrer de l'Economista Germán Bernacer; i oest, línia poligonal composta per tres segments perpendiculars entre si de 26 metres, 28 metres 50 centímetres i 21 metres 50 centímetres de longitud, respectivament.
  
Figura inscrita en el Registre de la Propietat d'Alacant en el tom 2.514, llibre 1.586, secció 1ª, foli 40, finca 87.329, inscripció 1ª. Referència cadastral 1367868 XW8047 S 6745 JZ.
  
Article 2
  
La cessió gratuïta realitzada per l'Ajuntament d'Alacant s'efectua amb la condició resolutòria que l'immoble es destine a la construcció d'un centre de rehabilitació i integració social de malalts mentals, aquesta condició s'haurà de complir en el termini màxim de cinc anys i mantenir-se durant els 30 anys següents.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 9 de març de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI